
Parlamentul  României

Camera  Deputaţilor

Comisia pentru industrii si servicii

                                                                                           Bucureşti, 23.02.2004

                                                                                 Nr.23/8/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea Ordonanţei Guvernului nr.20/1992 privind activitatea de metrologie, transmis comisiei noastre cu adresa P.L.-x 751 din 3 februarie 2004, în vederea dezbaterii şi avizării în fond şi înregistrat la Comisia pentru industrii şi servicii sub nr.23/8 din 4 februarie 2004.



În raport de obiectul şi conţinutul său, proiectul de lege face parte din categoria legilor ordinare.



Conform art.75 alin.(1) şi (3) din Constituţia României, republicată, proiectul de lege este de competenţa decizională a Camerei Deputaţilor.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                                Bucureşti, 23.02.2004

                                                                                                                                                 Nr.23/8/2004

RAPORT

asupra proiectului de Lege pentru modificarea Ordonanţei Guvernului nr.20/1992

 privind activitatea de metrologie


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă cu proiectul de Lege pentru modificarea Ordonanţei Guvernului nr.20/1992 privind activitatea de metrologie, transmis cu adresa nr. P.L.-x 751 din 3 februarie 2004, înregistrat sub nr.23/8 din 4 februarie 2004.



Senatul a adoptat acest proiect de lege în şedinţa din 17 decembrie 2003.



Cu avizul nr.1597 din 18 noiembrie 2003, Consiliul Legislativ a avizat favorabil proiectul de lege, cu unele observaţii şi propuneri.



Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege cu avizele nr.33 din 3 februarie 2004, respectiv 31/53 din 4 februarie 2004.



Obiectul de reglementare al proiectului de lege constă în modificarea şi completarea Ordonanţei Guvernului nr.20/1992 privind activitatea de metrologie, aprobată prin Legea nr.11/1994, cu modificările şi completările ulterioare, în scopul armonizării legislaţiei din România cu legislaţia Uniunii Europene, respectiv cu Directiva 80/181/CEE referitoare la unităţile de măsură, precum şi cu prevederile Tratatului CE.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţele din 11 şi 19 februarie 2004.



La dezbateri, au participat, ca invitaţi, domnii Dumitru Dinu şi Dan Cristescu din partea Biroului Român de Metrologie Legală. 



În timpul dezbaterilor au fost formulate amendamente de către membrii comisiei, care se referă la: 


- precizări privind recunoaşterea încercărilor şi a rezultatelor acestora referitoare la mijloacele de măsurare  fabricate şi comercializate legal într-un stat membru UE, în Turcia, într-un stat semnatar al Acordului privind Spaţiul Economic European sau într-un stat cu care România are un acord de recunoaştere în acest sens;



- elaborarea de către BRML a normelor prin care se stabilesc procedurile privind legalitatea fabricării şi comercializării mijloacelor de măsurare precum şi a echivalenţei cerinţelor şi încercărilor acestora;



- corecturi privind tehnica legislativă.


Membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de lege pentru modificarea Ordonanţei Guvernului nr.20/1992 privind activitatea de metrologie cu amendamente admise prevăzute în prezentul raport.



La lucrările comisiei au fost prezenţi 22 de deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



Proiectul de lege, potrivit art.75 alin.(1) şi (3) din Constituţia României, republicată, este de competenţa decizională a Camerei Deputaţilor.
A M E N D A M E N T E     A D M I S E



Comisia pentru industrii şi servicii propune plenului Camerei Deputaţilor adoptarea proiectului de lege cu următoarele amendamente:

	Nr.

crt.
	Proiect de Lege pentru modificarea O.G. nr.20/1992 adoptat de Senat
	Amendamente admise

Autorul
	Motivaţia
	Camera Decizională

	0
	1
	2
	3
	4

	1.
	Titlul legii

LEGE

pentru modificarea Ordonanţei Guvernului nr.20/1992 privind activitatea de metrologie


	Titlul legii

LEGE

pentru modificarea şi completarea Ordonanţei Guvernului nr.20/1992 privind activitatea de metrologie


	Conform normelor de tehnică legislativă.
	Camera Deputaţilor


	0
	1
	2
	3
	4

	
	
	Dep.Istvan Antal - UDMR

Dep.Ioan Bivolaru - PSD

Dep.Mihail Fâcă - PSD

	
	

	2. 
	      Art.I. - Ordonanţa Guvernului nr.20/1992 privind activitatea de metrologie, publicată în Monitorul Oficial al României, Partea I, nr.212 din 28 august 1992, aprobată cu modificări prin Legea nr.11/1994, cu modificările şi completările ulterioare, se modifică după cum urmează:


	      Art.I. - Ordonanţa Guvernului nr.20/1992 privind activitatea de metrologie, publicată în Monitorul Oficial al României, Partea I, nr.212 din 28 august 1992, aprobată cu modificări prin Legea nr.11/1994, cu modificările şi completările ulterioare, se modifică şi se completează după cum urmează:

Dep.Istvan Antal - UDMR

Dep.Ioan Bivolaru - PSD

Dep.Mihail Fâcă - PSD

	Conform normelor de tehnică legislativă.
	Camera Deputaţilor

	3. 
	1. Articolul 3 va avea următorul cuprins:

"Art.3. - Mijloacele de măsurare şi măsurările care sunt utilizate în domenii de interes public privind sănătatea şi siguranţa populaţiei, ordinea publică, protecţia mediului, protecţia consumatorilor, perceperea taxelor şi impozitelor şi corectitudinea tranzacţiilor comerciale, care afectează direct sau indirect viaţa cetăţenilor, se supun controlului metrologic legal, conform prevederilor prezentei ordonanţe.

Activităţile agenţilor economici, care au ca obiect mijloacele de măsurare şi măsurările prevăzute la alin.1, sunt supuse controlului metrologic legal, prin autorizare/avizare şi supraveghere, conform prevederilor prezentei ordonanţe."


	Nemodificat
	
	Camera Deputaţilor

	4. 
	2. Articolul 6 va avea următorul cuprins:

"Art.6. - Unităţile de măsură legale sunt:

a) unităţi aparţinând Sistemului Internaţional de Unităţi, denumite în continuare unităţi SI, şi multiplii şi submultiplii lor zecimali;

b) unităţi care sunt definite pe baza unităţilor SI, dar nu sunt multiplii sau submultiplii zecimali ai acestora;

c) unităţi utilizate împreună cu SI, ale căror valori în unităţi SI sunt obţinute experimental;

d) unităţi admise numai în domenii specializate;

e) unităţi compuse.

Unităţile de măsură legale se aprobă prin hotărâri ale Guvernului care stabilesc denumirile, simbolurile şi definiţiile unităţilor de măsură legale, valorile unităţilor de măsură legale, prevăzute la alin.1 lit.b)-d) exprimate în unităţi SI, şi, după caz, domeniile în care acestea pot fi utilizate."


	Nemodificat
	
	Camera Deputaţilor

	5. 
	3. Articolul 7 va avea următorul cuprins:

"Art.7. - În măsurările efectuate în domeniile de interes public prevăzute la art.3 alin.1 este obligatoriu să se utilizeze unităţi de măsură legale.

Se admite utilizarea tranzitorie a indicaţiilor suplimentare exprimate în unităţi de măsură, altele decât cele prevăzute la art.6 alin.1, numai în condiţiile stabilite prin hotărâre a Guvernului."
	Nemodificat
	
	Camera Deputaţilor

	6. 
	4. Articolul 16 va avea următorul cuprins:

"Art.16. - Înainte de introducerea pe piaţă şi punerea în funcţiune a mijloacelor de măsurare prevăzute la art.15 alin.1, cu excepţia aparatelor de cântărit cu funcţionare neautomată, controlul metrologic legal se exercită în conformitate cu prevederile din instrucţiunile de metrologie legală, prin următoarele modalităţi:

a) aprobare de model;

b) aprobare de model CEE;

c) verificare metrologică iniţială;

d) verificare iniţială CEE;

e) aviz metrologic.

Aprobarea de model pentru mijloacele de măsurare fabricate şi comercializate în mod legal într-un stat membru al Uniunii Europene, 
într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens nu este obligatorie dacă cerinţele legale aplicabile acestor mijloace de măsurare în statul respectiv prezintă garanţii echivalente celor pe baza cărora se acordă aprobarea de model în România. 

Pentru mijloacele de măsurare fabricate şi comercializate în mod legal într-un stat membru al Uniunii Europene, într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens, care fac obiectul unei cereri de aprobare de model, încercările efectuate în acel stat sunt acceptate dacă ele prezintă garanţii echivalente încercărilor cerute în România şi dacă rezultatele acestor încercări pot fi puse, la cerere, la dispoziţia Biroului Român de Metrologie Legală.

Mijloacele de măsurare fabricate şi comercializate în mod legal într-un stat membru al Uniunii Europene, 
într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens nu vor fi supuse verificărilor metrologice iniţiale dacă au fost supuse în acel stat unei verificări ce prezintă garanţii echivalente verificării metrologice iniţiale ce se efectuează în România.

Condiţiile de introducere pe piaţă şi de punere în funcţiune a aparatelor de cântărit cu funcţionare neautormată şi a mijloacelor de măsurare care fac obiectul normelor de metrologie legală CEE se stabilesc prin reglementări tehnice specifice adoptate prin hotărâre a Guvernului.

Prevederile alin.2, 3 şi 4 se aplică de la data aderării României la Uniunea Europeană."


	4. Articolul 16 va avea următorul cuprins:

Nemodificat

Aprobarea de model pentru mijloacele de măsurare fabricate şi comercializate în mod legal într-un stat membru al Uniunii Europene, în Turcia, într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens, nu este obligatorie dacă aceste mijloace de măsurare au obţinut aprobare de model în statul respectiv şi cerinţele în baza cărora aceasta a fost acordată sunt echivalente celor impuse în România pentru acordarea aprobării de model respective. 

Pentru mijloacele de măsurare fabricate şi comercializate în mod legal într-un stat membru al Uniunii Europene, în Turcia, într-un stat semnatar al Acordului privind Spaţiul Economic European sau 
într-un stat cu care România a încheiat un acord de recunoaştere în acest sens, care fac obiectul unei cereri de aprobare de model, încercările efectuate în acel stat sunt acceptate dacă ele sunt echivalente cu încercările cerute în România şi dacă rezultatele acestor încercări sunt puse la dispoziţia Biroului Român de Metrologie Legală.

Verificările metrologice iniţiale pentru mijloacele de măsurare fabricate şi comercializate în mod legal într-un stat membru al Uniunii Europene, în Turcia, 
într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens, nu sunt obligatorii dacă aceste mijloace de măsurare au fost supuse verificărilor metrologice iniţiale în statul respectiv şi cerinţele în baza cărora acestea au fost efectuate sunt echivalente celor impuse în România pentru efectuarea verificărilor metrologice iniţiale respective.

Nemodificat

Procedurile prin care se stabileşte dacă fabricarea şi comercializarea s-au realizat în mod legal, precum şi dacă există echivalenţa cerinţelor şi încercărilor acestor mijloace de măsurare, se prevăd prin norme de aplicare, care se aprobă prin ordin al directorului general al Biroului Român de Metrologie Legală şi se publică în Monitorul Oficial al României, Partea I; procedurile respective vor fi conforme cu practicile europene.

Dep.Istvan Antal - UDMR

Dep.Ioan Bivolaru - PSD

Dep.Mihail Fâcă - PSD
Nemodificat


	Conform unei comunicări, publicată în Jurnalul Oficial al Comisiei Europene ulterior aprobării de către Guvern a proiectului de lege, privind clauza de recunoaştere mutuală, se face referire în mod distinct la Turcia.

Claritatea exprimării.

Încercările mijloacelor de măsurare trebuie să fie echivalente iar rezultatele lor trebuie să fie obligatoriu prezentate BRML.

Claritatea exprimării.

Intră în atribuţiile BRML elaborarea normelor respective şi trebuie aduse la cunoştinţa tuturor părţilor implicate.
	Camera Deputaţilor

	7. 
	5. Articolul 18 va avea următorul cuprins:

"Art. 18. - Pentru mijloacele de măsurare  care au corespuns la controlul metrologic legal prevăzut la art. 16 alin. 1 şi art. 161 lit. a) şi b) se emit, după caz, documente specifice şi li se aplică, după caz, următoarele marcaje metrologice: 

a) marcajul aprobării de model; 

b) marcajul de verificare metrologică; 

c) marcajul aprobării de model CEE; 

d) marcajul de verificare iniţială CEE.

Mijloacele de măsurare prevăzute la alin. 1 sunt mijloace de măsurare legale. 

Reprezentarea grafică, condiţiile de aplicare şi/sau de recunoaştere a marcajelor metrologice se stabilesc prin instrucţiuni de metrologie legală. 

Marcajele metrologice aplicate sub formă de sigiliu se supun şi dispoziţiilor legale referitoare la sigiliile statului şi beneficiază de aceeaşi protecţie juridică."


	Nemodificat
	
	Camera Deputaţilor

	8. 
	6. Articolul 23 va avea următorul cuprins:

"Art. 23. - Persoanele fizice sau juridice care fabrică, importă, repară, modifică, verifică, închiriază, vând sau montează mijloace de măsurare prevăzute la art. 15 alin. 1, cu excepţia aparatelor de cântărit cu funcţionare neautomată, solicită emiterea, de către Biroul Român de Metrologie Legală, în condiţiile prevăzute de reglementările specifice, a următoarelor documente, după caz: 

a) avize pentru fabricarea, importul, repararea/modificarea, închirierea, vânzarea şi montarea mijloacelor de măsurare; 

b) certificate de aprobare de model sau, după caz, certificate de aprobare de model CEE; 

c) autorizaţii pentru persoane juridice privind activitatea de verificare a mijloacelor de măsurare, precum şi de verificator metrolog persoană fizică; 

d) avize metrologice. 

În cazuri speciale, prevăzute de reglementările specifice, responsabilitatea obţinerii aprobării de model revine deţinătorului. 

Persoanele fizice sau juridice care repară, modifică, verifică, închiriază, vând sau montează aparate de cântărit cu funcţionare neautomată după ce acestea au fost puse în funcţiune, solicită emiterea, de către Biroul Român de Metrologie Legală, în condiţiile prevăzute de reglementările specifice, a următoarelor documente, după caz:

a) avize pentru repararea/modificarea, închirierea, vânzarea şi montarea mijloacelor de măsurare; 

b) autorizaţii pentru persoanele juridice privind activitatea de verificare a mijloacelor de măsurare, precum şi de verificator metrolog persoană fizică. 

Persoanele fizice şi juridice, prevăzute la alin. 1 şi 3, trebuie să respecte în cursul desfăşurării activităţii cerinţele iniţiale care au stat la baza deciziei de acordare a autorizaţiilor/avizelor şi să asigure condiţiile necesare realizării supravegherii conform prevederilor instrucţiunilor de metrologie legală.

De la data aderării României la Uniunea Europeană, mijloacelor de măsurare fabricate şi comercializate în mod legal într-un stat membru al Uniunii Europene sau într-un stat semnatar al Acordului privind Spaţiul Economic European nu le sunt aplicabile prevederile alin.(1) lit.a) referitoare la import, închiriere şi vânzare."


	6. Articolul 23 va avea următorul cuprins:

 Nemodificat

Nemodificat

Nemodificat

Nemodificat

De la data aderării României la Uniunea Europeană, mijloacelor de măsurare fabricate şi comercializate în mod legal într-un stat membru al Uniunii Europene, în Turcia sau într-un stat semnatar al Acordului privind Spaţiul Economic European nu le sunt aplicabile prevederile alin. 1 lit.a) referitoare la import, închiriere şi vânzare."

Dep.Istvan Antal - UDMR

Dep.Ioan Bivolaru - PSD

Dep.Mihail Fâcă - PSD

	Conform unei comunicări, publicată în Jurnalul Oficial al Comisiei Europene ulterior aprobării proiectului de lege de către Guvern, privind clauza de recunoaştere mutuală, se face referire în mod distinct la Turcia.
	Camera Deputaţilor

	9. 
	7. Articolul 25 va avea următorul cuprins:

"Art. 25. - Producătorul de mijloace de măsurare supuse controlului metrologic legal prin aprobare de model sau reprezentantul autorizat al acestuia, persoană juridică cu sediul în România, are responsabilitatea aplicării marcajului aprobării de model, în condiţiile prevăzute prin reglementări specifice. 

În cazul în care sunt impuse unele condiţionări prin certificatul aprobării de model, producătorul sau reprezentantul său autorizat, importatorul, deţinătorul unui mijloc de măsurare, după caz, este obligat să respecte şi să aducă integral la cunoştinţă clienţilor aceste condiţionări."


	Nemodificat
	
	Camera Deputaţilor

	10. 
	8. Literele f) şi g) ale articolului 29 vor avea următorul cuprins:

"f) nerespectarea prevederilor art. 23 alin. 1 şi 3, cu amendă contravenţională de la 100.000.000 lei la 200.000.000 lei; 

g) nerespectarea prevederilor art. 23 alin. 4, cu amendă contravenţională de la 50.000.000 lei la 100.000.000 lei şi restrângerea/suspendarea sau retragerea autorizaţiei/avizului, după caz, conform prevederilor instrucţiunilor de metrologie legală;"


	Nemodificat
	
	Camera Deputaţilor

	11. 
	Art. II. - Ordonanţa Guvernului nr.20/1992 privind activitatea de metrologie, publicată în Monitorul Oficial al României, Partea I, nr.212 din 28 august 1992, aprobată cu modificări prin Legea nr.11/1994, cu modificările şi completările ulterioare, precum şi cu modificările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.


	Art. II. - Ordonanţa Guvernului nr.20/1992 privind activitatea de metrologie, publicată în Monitorul Oficial al României, Partea I, nr.212 din 28 august 1992, aprobată cu modificări prin Legea nr.11/1994, cu modificările şi completările ulterioare, precum şi cu modificările şi completările aduse prin prezenta lege, va fi republicată în Monitorul Oficial al României, Partea I, 
dându-se textelor o nouă numerotare.

Dep.Istvan Antal - UDMR

Dep.Ioan Bivolaru - PSD

Dep.Mihail Fâcă - PSD

	Conform normelor de tehnică legislativă.
	Camera Deputaţilor





PREŞEDINTE,                                                                  SECRETAR,

                                István Antal                                                                    Cristian Buzea

RAPORTORI







Dep.Istvan Antal - UDMR
Dep.Ioan Bivolaru - PSD







Dep.Aurelia Vasile - PSD
Dep.Mihail Fâcă - PSD







Dep.Dumitru Chiriţă - PSD
Dep.Valentin Calcan - PSD







Dep.Dumitru Palade - PRM
Dep.Dumitru Dragomir - PRM







Dep.Florentin Sandu - PSD
Dep.Oana Manolescu - Minorităţi

Expert,

Silvia Vlăsceanu

